ΓΡΑΠΤΗ ΕΡΩΤΗΣΗ E-1809/99

υποβολή: Paul Rbig (PPE-DE) προς την Επιτροπή

(12 Οκτωβρίου 1999)

Θέμα: Παράνομες εισαγωγές ψαριών από τη Ρωσία

Υπάρχουν ενδείξεις ότι στο πλαίσιο των εισαγωγών ψαριών από διάφορες τρίτες χώρες στην ΕΕ σημειώνονται εδώ και πολύν καιρό παρατυπίες οι οποίες θα μπορούσαν μεταξύ άλλων να θέσουν σε κίνδυνο την ύπαρξη επιχειρήσεων οι οποίες ακολουθούν κατά γράμμα τους κανόνες της ΕΕ.

Συγκεκριμένα πρόκειται για τις εξής αιτιάσεις:

- Η χορήγηση αριθμών πρωτοκόλλου της ΕΕ στην Πολωνία και στη Ρωσία μέσω των τοπικών αρχών πραγματοποιείται παρά το ότι δεν τηρούνται οι οικοδομικές και λοιπέςγειονομικές προδιαγραφές της ΕΕ και ότι αποτελεί ενδεχομένως αντικείμενο μη σύννομων πρακτικών.

- Οι κτηνιατρικοί έλεγχοι εν όψει του εκτελωνισμού ενδέχεται να διεξάγονται πλημμελώς από τις πολωνικές αρχές.

- Φιλέτα ψαριού με προέλευση το Καζαχστάν ή την Ουκρανία, των οποίων η εισαγωγή στην ΕΕ είναι απαγορευμένη, ενδέχεται να διοχετεύονται παράνομα στις αγορές της ΕΕ μέσω Πολωνίας ή Εσθονίας, όπου συσκευάζονται τα εν λόγω προϊόντα.

Ποια μέτρα λαμβάνονται εκ μέρους της Επιτροπής για την αποτροπή κινδύνων για τη δημόσιαγεία που περικλείει η παράνομη εισαγωγή ψαριών από τρίτες χώρες;

Προβλέπονται επισκέψεις για έλεγχο στις ύποπτες χώρες και, αν ναι, πότε;

Εξετάζονται στο πλαίσιο αυτών των επισκέψεων για έλεγχο και οι ύποπτες επιχειρήσεις ή αφορούν οι έλεγχοι μόνο στις επιτόπου αρμόδιες κτηνιατρικές αρχές;

Ποια μέτρα μπορούν να λαμβάνονται στα σύνορα, ανπάρχουν βάσιμεςποψίες, για να εμποδισθεί η παράδοση ενός φορτίου ψαριών;

Απάντηση του κ. Byrne εκ μέρους της Επιτροπής

(24 Νοεμβρίου 1999)

Στους συνοριακούς σταθμούς ελέγχου των κρατών μελών ελέγχεται, μεταξύ άλλων, κατά πόσον τα εισαγόμενα ψάρια για κατανάλωση από τον άνθρωπο προέρχονται από τρίτη χώρα με την οποίαφίσταται σχετική συμφωνία και από εγκεκριμένη επιχείρηση. Οι κοινοτικές επιθεωρήσεις αποσκοπούν στον έλεγχο της ικανότητας των αρμόδιων αρχών να εξασφαλίσουν τη συμμόρφωση με τα κοινοτικά πρότυπα.

Όσον αφορά τις εισαγωγές από τη Ρωσία, την Πολωνία και την Εσθονία, η Επιτροπή έχει ενημερώσει τις αρχές των κρατών αυτών για τις ενδεχόμενες παρατυπίες. Ζήτησε από τις αρχές αυτές να διερευνήσουν το θέμα και να ενημερώσουν την Επιτροπή έως τις 15 Δεκεμβρίου 1999 σχετικά με τις ενέργειες που πρόκειται να αναλάβουν για να σταματήσουν αυτές τις πρακτικές.

Το Σεπτέμβριο του 1999 έγινε μια αποστολή στην Πολωνία. Τον Ιούλιο του 1998 έγινε επίσκεψη στην Εσθονία. Οι τελευταίες πληροφορίες που έλαβε η Επιτροπή αναφέρουν ότι το πρόβλημα στις χώρες αυτές έχει διευθετηθεί. Δεν έχει γίνει κάποια πρόσφατη αποστολή στη Ρωσία. Βέβαια, λόγω της σπουδαιότητάς του, το θέμα αυτό τέθηκε στην επιτροπή συνεργασίας Κοινότητας Ρωσίας, στις 8 Οκτωβρίου 1999. Ανάλογα με τις πληροφορίες που θα λάβει από τις ρωσικές αρχές, η Επιτροπή θα εξετάσει το ενδεχόμενο διεξαγωγής μιας αποστολής. Στην Πολωνία έγινε επίσκεψη σε ορισμένες επιχειρήσεις που είναι εγκεκριμένες για εξαγωγές προς την Κοινότητα. Οι ύποπτες επιχειρήσεις δεν είναι εγκεκριμένες για εξαγωγή ιχθυοπροϊόντων προς την Κοινότητα.

Βάσει της κοινοτικής νομοθεσίας, τα κράτη μέλη είναι αρμόδια να ελέγξουν κατά πόσον οι εισαγωγές προέρχονται από εγκεκριμένες επιχειρήσεις και να αποφασίσουν για την κατάληξη των ψαριών που διαπιστώνεται ότι δεν πληρούν τις προδιαγραφές της κοινοτικής νομοθεσίας. Επομένως, η Επιτροπή ζήτησε από τις αρχές της Γερμανίας και της Αυστρίας να διερευνήσουν τα θέματα αυτά και να θέσουν σε ετοιμότητα τους συνοριακούς τους σταθμούς ελέγχου, προκειμένου να εμποδιστούν οι παράνομες εισαγωγές.